2. ELEMENTE SPECIFICE ANULUI ȘCOLAR 2017 -2018

 **2.1.** La disciplina fizică, în anul școlar 2017 – 2018 **nu sunt modificări** ale programelor de studiu. Acestea, după cum este cunoscut vor surveni în anul școlar următor la clasa a VI –a prin aplicarea noii programe aprobate prin OMEN nr. 3393/28.02.2017

Astfel acest an școlar reprezintă o perioadă de reflecție oportună în înțelegerea conținutului acesteia și identificarea modalităților de aplicare a acesteia.

**Priorități la nivel județean/al municipiului București**:

Continuarea formării profesorilor de fizică în aplicarea metodelor bazate pe descoperire derulat de către Societatea Română de Fizică în vederea aplicării noii programe de fizică la clasa a VI –a în anul școlar viitor.

Monitorizarea prin forme specifice a activităţii de predare-învăţare-evaluare desfăşurate la clasă.

Încurajarea implicării profesorilor şi elevilor în studiul astronomiei şi astrofizicii precum şi în domeniul ştiinţelor spaţiului cosmic (acţiuni iniţiate de Agenţia Spaţială Română în colaborare cu MEN)

**2.2.** Măsuri și recomandări generale care trebuie întreprinse **la nivelul unității de învățământ** în scopul asigurării calității procesului instructiv-educativ, cu accent pe:

- aspectele vizând reducerea absenteismului;

- tratarea diferențiată și individualizarea predării - învățării – evaluării, astfel încât să se asigure progresul școlar al tuturor elevilor;

- parcurgerea integrală a programei școlare, în vederea atingerii standardelor naționale și a susținerii cu succes de către elevi a examenelor naționale;

- evaluarea continuă a elevilor și aplicarea evaluării cu scopul orientării și optimizării procesului de învățare.

**2.3**. Elaborarea și implementarea de programe/proiecte/activități de abilitare curriculară pe discipline de studiu/ niveluri de studiu, cu accent pe: proiectare curriculară, evaluarea la clasă, evaluarea la examenele naționale și la competițiile școlare.